**Zēns paņēma līgaviņu**

Zēns paņēma līgaviņu,

Mazu, melnu, kā bambāl.

Nedrīkstēju mājās vesti,

Ne ļaudīm parādīt.

Es vaicāju māmiņai,

Ko darīt, pamelnai –

Pērc, dēliņ, ziepju podu,

Ved pie mājas ezerā.

Izmazgāju vienu podu,

Vēl bij’ melna kā bambāl.

Es vaicāju māmiņai,

Ko darīt, pamelnai –

Pērc, dēliņ, otru podu,

Vedi Durbes ezerā.

Izmazgāju otru podu,

Nu bij’ tāda puspelēk’.

Es vaicāju māmiņai,

Ko darīt, pelēkai –

Pērc, dēliņ, trešo podu,

Ved Alsungas ezerā.

Izmazgāju trešo podu,

Nu bij’ balta kā līgava.

Nu drīkstēju mājās vesti,

Nu ļaudīm parādīt.

Pērc, dēliņ, trešo podu,

Ved Alsungas ezerā.

Izmazgāju trešo podu,

Nu bij’ balta kā līgava.

Nu drīkstēju mājās vesti,

Nu ļaudīm parādīt.

Nu drīkstēju klāt gulēti,

Saldi, saldi nobučot.